《竹几》
宋代·袁燮

深林碧琅玕，直节空其中。
截为小曲几，贯以青丝总。
自然光莹质，不费髹漆工。
偃仰隐背稳，提挈才指从。
儿曹莫轻毁，此物便老翁。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。